ഖത്തറിനെ തകര്ത്ത് പോര്ച്ചുഗല് ഏറ്റവും കൂടുതല് മത്സരങ്ങള് കളിച്ച യൂറോപ്യന് താരമായി ക്രിസ്റ്റ്യാനോ റൊണാള്ഡോ ഫറോ : ഏറ്റവും കൂടുതല് അന്താരാഷ്ട്ര മത്സരങ്ങള് കളിച്ച യൂറോപ്യന് താരമായി നായകന് ക്രിസ്റ്റ്യാനോ റൊണാള്ഡോ റെക്കാഡ് കുറിച്ച സൃഹൃദമത്സരത്തില് അടുത്ത ലോകകപ്പിന്റെ ആതിഥേയരായ ഖത്തറിനെ 30ത്തിന് കീഴടക്കി പോര്ച്ചുഗല്. മത്സരത്തില് ക്രിസ്റ്റ്യാനോ ഒരു ഗോള് നേടിയപ്പോള് ജോസ് ഫോണ്ടേ,ആന്ദ്രേ സില്വ എന്നിവര് മറ്റുഗോളുകള് നേടി. മത്സരത്തിന്റെ 37ാം മിനിട്ടിലായിരുന്നു ക്രിസ്റ്റ്യാനോയുടെ ഗോള് .ഈ ഗോളിന് ആദ്യ പകുതിയില് പോര്ച്ചുഗല് ലീഡ് ചെയ്തു. രണ്ടാം പകുതിയുടെ മൂന്നാം മിനിട്ടിലായിരുന്നു ഫോണ്ടേയുടെ ഗോള്.90ാം മിനിട്ടിലാണ് സില്വ പട്ടിക പൂര്ത്തിയാക്കിയത്. 181 ക്രിസ്റ്റ്യാനോ പോര്ച്ചുഗല് കുപ്പായത്തില് കളിച്ച മത്സരങ്ങളുടെ എണ്ണം. ഏറ്റവും കൂടുതല് അന്താരാഷ്ട്ര മത്സരങ്ങള് കളിച്ച യൂറോപ്യന് താരമെന്ന സെര്ജിയോ റാമോസിന്റെ180 റെക്കാഡാണ് ക്രിസ്റ്റ്യാനോ ഇന്നലെ തകര്ത്തത്. 112 ക്രിസ്റ്റ്യാനോ റൊണാള്ഡോയുടെ അന്താരാഷ്ട്ര ഗോളുകളുടെ എണ്ണം. അന്താരാഷ്ട്ര മത്സരങ്ങളില് ഏറ്റവും കൂടുതല് ഗോളുകള് നേടിയ താരവും ക്രിസ്റ്റ്യാനോതന്നെ. 46 ഏറ്റവും കൂടുതല് രാജ്യങ്ങള്ക്ക് എതിരെ ഗോള് നേടിയ താരവും ക്രിസ്റ്റ്യാനോ തന്നെ.